Turboneger

**Turboneger** (**Turbonegro** på engelsk) er et norsk hardrock/punk-band fra Nesodden.

## Historie
Gruppen ble dannet i 1989 av Rune Grønn, Pål Bøttger Kjærnes og Thomas Seltzer på Nesodden. Turboneger kaller musikken sin for «deathpunk». Turboneger drev lenge som et undergrunnsband og oppnådde ganske mange tilhengere – såkalte «turbojugend» – med albumene *[[Ass Cobra]]* (1996) og *[[Apocalypse Dudes]]* (1998), men ble så oppløst etter Hans-Erik Dyvik Husbys heroinsammenbrudd under Europa-turneen i 1998.

I 2002 ble de gjenforent, og opptrådte på Quartfestivalen samme år. I 2003 gikk singelen «Fuck The World» fra albumet *[[Scandinavian Leather]]* rett til værs på hitlistene i Norge. For dette albumet fikk bandet Spellemannprisen 2003 i klassen rock og Alarmprisen 2004 i samme klasse. De vant dessuten klassen for beste liveband under både Alarmprisen 2003 og Alarmprisen 2004, og Gammleng-prisen i klassen rock i 2006. De har vært nominert til Alarmprisen 2004 i klassen årets låt for «Fuck the World», Alarmprisen 2006 i klassen årets liveartist og til Spellemannprisen 2007 i klassen årets musikkvideo for «Do You Do You Dig Destruction».

I juli 2010 sluttet Hans-Erik Dyvik Husby i bandet, 17 år etter han ble med som vokalist. Sommeren 2011 returnerte bandet med Tony Sylvester som vokalist under en «Turbojugend»-tilstelning i Hamburg og året etter ga de ut albumet *Sexual Harassment*. Bandet ble nominert til Spellemannprisen 2018 i klassen rock for *Rock’n’roll Machine*.

Bandet ble innlemmet i Rockheim Hall of Fame. De var også nominert til innlemmelse i 2015.

## Medlemmer
* Tony Sylvester / «Caesar Proud» / «Duke Of Nothing» – vokal (2011–)
* Thomas Seltzer / «Happy-Tom» – bass (tidligere slagverk) (1989–)
* Knut Schreiner / «Euroboy» – gitar (1996–)
* Rune Grønn / «Rune Rebellion» aka «Rune Protrude» og «Brune» – gitar (1989–2007, 2011–)
* Tommy Akerholdt / «Tommy Manboy» – trommer (2011–)
* Haakon-Marius Pettersen / «Crown Prince Haakon-Marius» – keyboard (2015–)

### Tidligere medlemmer
* Hans-Erik Dyvik Husby / «Hank von Helvete» – vokal (1993–2010)
* Harald «Harry» Fossberg – vokal (1990–1993)
* Pål Erik Carlin – vokal (1989–1990)
* Vegard Heskestad – gitar (1989–1990)
* Bengt «Bingo» Calmeyer – bass (1991–1996)
* Ole Martin Martinsen – bass (1990–1991)
* Anders Gerner / «André Grandeur» – trommer (1996)
* Carlos Carrasco – trommer (1989–1990)
* Tor Kristian «TK» Jenssen – trommer (tidlige band-øvninger, 1989)
* Christer Engen / «Chris Summers» / «Prince of Drummers» – trommer (1997–2008)
* Tomas Dahl / «Caddy» – trommer (2008–2010)
* Pål Bøttger Kjærnes / «Pål Pot Pamparius» – gitar/keyboard/dans (1989–2012)

## Diskografi
* *[[Route Zero]]* (EP) (1989)
* *Turboloid* (EP) (Straitjacket Records, 1990) 5 spor
* *[[Hot Cars and Spent Contraceptives]]* (1992) - utgitt som *Helta Skelta* i Tyskland i 1993
* *[[Never Is Forever]]* (1994)
* *[[Ass Cobra]]* (1996)
* *[[Apocalypse Dudes]]* (1998)
* *[[Darkness Forever!]]* (live) (1999)
* *[[Love It to Deathpunk - The Life & Times of Turbonegro]]* (2001)
* *[[Scandinavian Leather]]* (2003)
* *[[Party Animals]]* (2005)
* *[[Retox]]* (2007)
* *[[Sexual Harassment]]* (2012)
* *RockNRoll Machine* (2018)

## Galleri

Turboneger2.jpg|Hank von Helvete 
Turboneger1.jpg|Euroboy 
Turbonegro, Southside Festival 2005.jpg|Turboneger på Southside Festival i 2005
2005-06-12 18-08Uhr 090 - Turbonegro.jpg|Turboneger i Tyskland, juni 2005


## Referanser


## Litteratur
*Håkon Moslet: *TRBNGR – Sagaen om [[denim]]folket* 2007

## Eksterne lenker
* 
* 
* 
* 
* Omtale på mic.no
* Intervju og omtale i Dagbladets magasinet oktober 2007